《送余信宜初芙》
清代·陈恭尹

海峤无波郡邑劳，南溟真足养奇毛。三年奏最珠官远，四字题名玉殿高。

会见鸣珂归侍从，近乘山屐到林皋。每从良友瞻风义，侠气今时属四豪。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。